b'\n_START_ARTICLE_\nJim Varney\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nVarney oli perheens\xc3\xa4 nelj\xc3\xa4s lapsi ja ainoa poika. H\xc3\xa4n innostui teatterista jo nuorena ja voitti monia palkintoja draamakilpailuissa Lafayetten lukiossa. H\xc3\xa4n meni 15-vuotiaana Murrayn yliopistoon, jossa h\xc3\xa4n esitti Charles Dickensin joulutarinan Ebenezer Scroogea paikallisessa teatterissa. Jo 17-vuotiaana Varney alkoi esiinty\xc3\xa4 y\xc3\xb6klubeissa ja kahviloissa.\n_START_SECTION_\nUra televisiomainoksissa\n_START_PARAGRAPH_\nVarney esiintyi ensimm\xc3\xa4isen kerran Ernestin\xc3\xa4 vuonna 1980, jossa h\xc3\xa4n kierteli Yhdysvaltojen marketteja kaupaten maitoa, jotta voisi edist\xc3\xa4\xc3\xa4 sen tuotantoa. My\xc3\xb6hemmin Ernest esiintyi my\xc3\xb6s New Orleansin televisiossa mainossarjassa, jossa puhuttiin maakaasuista._NEWLINE_Varney esitti my\xc3\xb6s kahta muuta henkil\xc3\xb6a, kersantti Glorya ja Auntie Neldaa. Kersantti Glory on humoristinen poraty\xc3\xb6ntekij\xc3\xa4, kuka pit\xc3\xa4 palopuheita edist\xc3\xa4\xc3\xa4kseen j\xc3\xa4lleen maidon tuotantoa. Auntie Nelda esiintyi my\xc3\xb6s lukuisissa mainoksissa, ennen kuin Varney p\xc3\xa4\xc3\xa4si esiintym\xc3\xa4\xc3\xa4n elokuviin Dr. Otto and the Riddle of the Gloom Beam, Ernest Saves Christmas, ja Ernest Goes to Jail. _NEWLINE_My\xc3\xb6hemmin Ernest P. Worrelista tuli niin suosittu, ett\xc3\xa4 h\xc3\xa4n p\xc3\xa4\xc3\xa4si esiintym\xc3\xa4\xc3\xa4n televisiosarjassa Hey, Vern, It\'s Ernest!.\n_START_SECTION_\nMuu ura\n_START_PARAGRAPH_\nVarney esiintyi toistuvana vierailijana televisiosarjassa Fernwood 2 Night. My\xc3\xb6hemmin h\xc3\xa4n antoi \xc3\xa4\xc3\xa4nens\xc3\xa4 Slinky-koiralle elokuvissa Toy Story ja Toy Story 2 sek\xc3\xa4 "Cookie" Farnsworthille elokuvaan Atlantis \xe2\x80\x93 Kadonnut kaupunki. Lis\xc3\xa4ksi h\xc3\xa4n oli vierailevana \xc3\xa4\xc3\xa4nin\xc3\xa4yttelij\xc3\xa4n\xc3\xa4 Simpsoneiden 9. tuotantokaudella jaksossa "Ty\xc3\xb6ni on huvini", Rexin \xc3\xa4\xc3\xa4nen\xc3\xa4 sarjassa Wilder Napalm, prinssi Carlos Charmainen \xc3\xa4\xc3\xa4nen\xc3\xa4 sarjassa Roseanne. Varney n\xc3\xa4ytteli my\xc3\xb6s vihollista elokuvassa 3 Ninjas: Hign Noon at Mega Mountain. Lis\xc3\xa4ksi h\xc3\xa4net voidaan n\xc3\xa4hd\xc3\xa4 Hank Williams, Jr.:n musiikkivideossa "All My Rowdy Friends are Coming Over Tonight." Varneylla oli my\xc3\xb6s p\xc3\xa4\xc3\xa4osarooli elokuvissa Juntit Beverly Hillssiss\xc3\xa4 ja Snowboard Academy sek\xc3\xa4 pieni sivuosarooli elokuvassa 100 Proof.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nVarney oli kahdesti naimisissa, joista molemmat p\xc3\xa4\xc3\xa4tyiv\xc3\xa4t eroon. Lis\xc3\xa4ksi h\xc3\xa4n oli tunnettu rockfani, joka piti Chuck Berryst\xc3\xa4, Little Richardista, ja Smile Islandista. Lis\xc3\xa4ksi Varney esiintyi Ernestin\xc3\xa4 sairaaloissa viihdytt\xc3\xa4en sairaita lapsia.\n_START_SECTION_\nKuolema\n_START_PARAGRAPH_\nKoko el\xc3\xa4m\xc3\xa4ns\xc3\xa4 raskaasti tupakoineella Varneylla todettiin keuhkosy\xc3\xb6p\xc3\xa4, mink\xc3\xa4 seurauksena h\xc3\xa4n kuoli 20. helmikuuta vuonna 2000 Nashvilless\xc3\xa4. H\xc3\xa4net on haudattu Lexingtonin hautausmaalle.'